Нястрыманай, заўзятай у рабоце была Ніна Апанасаўна. За плячыма 7 класаў школы, якую яна скончыла ў Бешанковічах. Н. А. Гнеўка марыла паступіць у кааператыўны тэхнікум, на жаль, не атрымалася. Але лепшыя рысы яе характару спатрэбіліся ў другой прафесіі. Чатыры гады працавала рахункаводам у Бешанковіцкім сельскім Савеце, яшчэ каля чатырох дзясяткаў гадоў аддала сельскай гаспадарцы. Работы ніколі не баялася: працавала цялятніцай, свінаркай, даяркай і нават на пенсіі яшчэ доўгі час была загадчыцай складам.